มีเพศสัมพันธ์กับแฟนแบบป้องกันแล้วถุงยางเเตก แต่แฟนยังไม่หลั่ง ออกมาหลั่งข้างนอก เป็นคนประจำเดือนมาไม่สม่ำเสมอเเละพึ่งกินยาคุมฉุกเฉินไปเมื่อวันที่ 6 กุมภา มีโอกาสท้องมั้ยค่ะแล้วต้องทานยาคุมฉุกเฉินอีกมั้ย
สวัสดีค่ะ หากถุงยางอนามัยแตก แต่ยังไม่ได้มีการหลั่งน้ำอสุจิเกิดขึ้น โดยได้นำอวัยวะเพศชายออกจากช่องคลอดและมาหลั่งข้างนอก โอกาสที่จะตั้งครรภ์ก็ไม่มี ดังนั้น ก็ไม่จำเป็นต้องทานยาคุมฉุกเฉินไป แต่หากไม่แน่ใจ ว่ามีการดึงอวัยวะเพศชายออกจากช่องคลอดก่อนที่จะมีการหลั่งน้ำอสุจิหรือไม่ ก็ควรพิจารณาทานยาคุมฉุกเฉินไป โดยหากได้ทานยาคุมฉุกเฉินไปเมื่อวาน แต่หากเกิน 12 ชั่วโมงแล้ว ยาคุมฉุกเฉินก็จะหมดฤทธิ์ไปแล้วค่ะหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ไม่ควรทานยาคุมฉุกเฉินบ่อยๆ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ โดยจะช่วยป้องกันการตั้งครรภ์ได้ประมาณ 58%-95% ค่ะ